***Accattone*** (prevedeno kao „prosjak" ili „parazit") je italijanska drama iz 1961. koju je režirao Pier Paolo Pasolini, kom je to ujedno i prvi film. Premijerno je prikazan na Venecijanskom filmskom festivalu. Radnja o egoističnom svodniku koji se zaljubi i postane mučenik na kraju briše granice sakralnog i profanog i postavlja život potproletarijata u središte radnje, zbog čega je film izazavao skandal pri premijeri. Ipak, s vremenom je stekao veliku reputaciju.

Radnja
------

Radnja se odvija u Rimu. Vittorio „Accattone" Cataldi nikada nije radio u svom životu, a opet dobro živi kao svodnik prostitutke Maddalene koja za njega zarađuje novac. Odavno je napustio svoju bivšu suprugu i sina te se smestio u raskošnom stanu. Većinu svog vremena provodi sa svojim prijateljima koji su takođe svodnici. Zajedno igraju karte i vode besmislene razgovore. No jedne noći konkurentska banda prebije Maddalenu koja se prijavi policiji. Vittorio tako ostane bez ikakvog primanja i padne u paniku. Pokuša da se useli kod bivše supruge, ali ga ona otera. Očajan, Vittorio zajedno sa jednim poznanikom zbog tanjira špageta prevari svoje prijatelje. U jednom trenutku primeti Stellu, neobičnu plavušu koja ga iznenadi svojom nevinošču i nežnošću. On joj pokloni cipele i ogrlicu, a ona se ubrzo zaljubi u njega. Iako je planirao da i nju zaposli kao prostitutku, odjednom shvati da se zaljubio i odluči da se promeni. Po prvi put nalazi posao, kao nosač žica, ali na kraju dana da otkaz jer shvati da nije stvoren za rad. Uveče ga muči košmar, u kom prisustvuje sopstvenoj sahrani. Kako bi othranio Stellu, odluči da postane lopov pod vođstvom Balille. Nakon pljačke Vittorio ukrade motor kako bi pobegao od policije, ali se sudari s kamionom i umre.

Uloge
-----

* Franco Citti: Vittorio "Accattone" Cataldi
* Franca Pasut: Stella
* Silvana Corsini: Maddalena
* Paola Guidi: Ascenza
* Adriana Asti: Amore
* Luciano Conti: Il Moicano
* Luciano Gonini: Piede D'Oro
* Renato Capogna: Renato
* Alfredo Leggi: Papo Hirmedo
* Galeazzo Riccardi: Cipolla
* Leonardo Muraglia: Mammoletto
* Giuseppe Ristagno: Peppe
* Roberto Giovannoni: Nemac
* Mario Cipriani: Balilla
* Roberto Scaringella: Cartagine
* Silvio Citti: Sabino
* Monica Vitti (nepotpisana): Ascenza (glas)

Produkcija
----------

Film je prvobitno trebalo da producira Federiz, kratkotrajna producentska kuća koju su osnovali Federico Fellini i Angelo Rizzoli. Testni snimci su snimljeni kako bi se ocenio Pasolinijev rad kao debitantskog reditelja, ali test nije uspeo u proceni Clementea Fracassija, glavnog Rizzolijevog saradnika, i projekat je odbačen. Tonino Cervi je takođe bio zainteresovan, ali nije uspeo da ubedi Carla Pontija da producira film. Zahvaljujući naporima Maura Bologninija, koji je prethodno radio sa Pasolinijem i bio impresioniran scenarijem filma, projekat je konačno preuzeo Alfredo Bini, koji je upravo producirao Bologninijev hit *Il bell'Antonio*, i koji je uključio Cina Del Duca u finansiranje filma.

Prvi izbor za glavnu ulogu bio je Franco Interlenghi.

Nagrade
-------

* Nominacija za BAFTA-u (najbolji strani glumac Franco Citti)

Kritike
-------

John Nesbit: „Accattone" nastavlja italijanski neorealizam koji su započeli „Kradljivci bicikla" i „Rim, otvoreni grad" – ali predstavlja još bleđu sliku od Rossellinija i De Sice... Svi likovi su zarobljeni u svojim ulogama niže klase, koja je uglavnom ostala ista od početka civilizacije. Dominirane siromaštvom i motivisane preživljavanjem, želje za smrću postaju predmet igre, ali u stvarnosti postaju dobrodošlo bekstvo iz kruga pakla... Film nije savršeno izveden; Pasolini ne roni duboko ispod površine siromaštva i ponekad se previše oslanja na Bachovu muziku da bi dodao emocionalnu i duhovnu težinu svojim scenama, ali ne sentimentalizuje svoje likove i njihove situacije. Njegova kamera se fokusira na protagoniste, istovremeno otkrivajući njihove dobre i loše strane bez ikakvog prosuđivanja, što omogućava otkrivanje Cittijevog glumačkog talenta...Radikalni umetnici osuđeni su na kontroverze, a Pasolini se upušta u stvaranje serije filmova o Rimskom podzemlju – ovaj je prvi".

Kritičar Gino Moliterno, pišući za časopis Senses of Cinema, opisao je filmove *Accattone* i njegovog naslednika *Mamma Roma* kao filmske interpretacije sveta „borgate" (rimskih baraka) iz Pasolinijevih romana „*Ragazzi di vita*" i „*Una vita violenta*".

*Variety*: „Ovo je fascinantni redateljski prvijenac Piera Paola Pasolinija, koji opisuje zanimljive likove…To je prirodno odbojno, no ima neku zemaljsku poeziju".

Nick Barbaro iz *The Austin Chronicle* naslovio je ovaj film kao možda najmračniji film koji je ikada video.

Izvori
------

1. ↑  Schwarz, Barth David (2017). *Pasolini Requiem* (2 izd.). New York: Pantheon Books. ISBN 9780226335025.
2. 1 2  Faldini, Franca; Fofi, Goffredo (2009). *L'avventurosa storia del cinema italiano*. Bologna: Cineteca Bologna. str. 47-61. ISBN 978-8899196349.
3. ↑  „Film in 1963". BAFTA. Pristupljeno 27 January 2023.
4. ↑  Moliterno, Gino (February 2004). „Accattone". Senses of Cinema Inc. Arhivirano iz originala na datum 2007-09-06. Pristupljeno 2007-09-26.
5. ↑  Barbaro, Nick (January 19, 2001). „Che Bella: Italian Neorealism and the Movies -- and the AFS Series -- It Inspired". The Austin Chronicle. Arhivirano iz originala na datum 7 December 2006. Pristupljeno 2006-12-13.

Spoljašnje veze
---------------

* *Accattone* na sajtu IMDb
* Recenzije na Rottentomatoes.com
* Esej o filmu

***Accattone*** na Wikimedijinoj ostavi

| * p
* r
* u
Pier Paolo Pasolini |
| --- |
| Filmovi | 

|  |  |
| --- | --- |
| Dugometražni igrani | 
* *Accattone*
* *Mamma Roma*
* *Il vangelo secondo Matteo*
* *Uccellacci e uccellini*
* *Edipo re*
* *Teorema*
* *Porcile*
* *Medea*
* *Il Decameron*
* *I racconti di Canterbury*
* *Il fiore delle mille e una notte*
* *Salò o le 120 giornate di Sodoma*

 |
| Dokumentarni | 
* *La rabbia*
* *Comizi d'amore*
* *Sopralluoghi in Palestina per il vangelo secondo Matteo*
* *Appunti per un film sull'India*
* *Appunti per un'Orestiade Africana*
* *12 dicembre* (nepotpisan)

 |
| Kratkometražni | 
* "La ricotta" u filmu *Ro.Go.Pa.G.*
* "La Terra vista dalla Luna" u filmu *Le streghe*
* "Che cosa sono le nuvole?" u filmu *Capriccio all'italiana*
* "La sequenza del fiore di carta" u filmu *Amore e rabbia*

 |

 |
| Književna djela | 

|  |  |
| --- | --- |
| Romani | 
* *Ragazzi di vita*
* *Una vita violenta*
* *L'odore dell'India*
* *Il sogno di una cosa*
* *Teorema*
* *La Divina Mimesis*
* *Amado mio*
* *Petrolio*

 |
| Poezija | 
* *Poesie a Casarsa*
* *Poesie*
* *Diarii*
* *I pianti*
* *Dov'è la mia patria*
* *Tal còur di un frut*
* *Dal diario*
* *La meglio gioventù*
* *Il canto popolare*
* *Le ceneri di Gramsci*
* *L'Usignolo della Chiesa Cattolica*
* *Roma 1950. Diario*
* *Sonetto primaverile'*
* *La religione del mio tempo*
* *Poesia in forma di rosa*
* *Poesie dimenticate*
* *Trasumanar e organizzar*

 |
| Eseji | 
* "Passione e ideologia"
* "Empirismo eretico"
* "Scritti corsari"
* "Lettere luterane"

 |
| Zbirke priča | 
* *Storie della città di Dio*
* *Ali dagli occhi azzurri*
* *Romanzi e racconti*

 |

 |
| Teatar | 
* *Il vantone*
* *Orgia*
* *Porcile*
* *Affabulazione*
* *Calderón*
* *Pilade*
* *Bestia da stile*

 |
| Povezana djela | 
* *Pasolini, un delitto italiano*
* *Pasolini*
* *La macchinazione*
* Bibliografija

 |

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 190453934
* LCCN: no2008127169
* GND: 4606418-7
* SUDOC: 180443909
* BNF: cb15926299q (podaci)

 |